Аб сваіх сакрэтах поспеху Дзмітрый адказаў з развагай: “Мне хочацца быць педагогам, да якога з задавальненнем ідуць на трэніроўкі, а для гэтага трэба не проста працаваць, а любіць дзяцей, паважаць іх інтарэсы, каб кожны з выхаванцаў адчуваў: наша каманда — гэта другая сям’я. Я стараюся вучыць дзяцей таму, што сапраўды важна для іх развіцця і будучых перамог. У той жа час на занятках для мяне важныя самадысцыпліна, дакладнае выкананне пастаўленых задач і, зразумела, тэхніка бяспекі. Увогуле, футбол навучыў мяне вельмі многаму. Гэта не проста гульня, гэта гульня ў жыццё. У ёй пазнаецца сяброўства, падтрымка, адчай і радасць. Менавіта гэтаму, як і прафесійным навыкам футбола, я стараюся навучыць дзяцей”.